Απόφαση του Γενικού Δικαστηρίου (όγδοο τμήμα) της 20ής Δεκεμβρίου 2023 – OCU κατά ΕΣΕ
(υπόθεση T-496/18) (1)
« Πρόσβαση στα έγγραφα – Κανονισμός (ΕΚ) 1049/2001 – Έγγραφα που αφορούν την έγκριση από το ΕΣΕ καθεστώτος εξυγίανσης για την Banco Popular Español – Απόφαση της ομάδας εξέτασης προσφυγών του ΕΣΕ σχετικά με επιβεβαιωτική απόφαση του ΕΣΕ περί άρνησης παροχής πρόσβασης – Δικαίωμα πρόσβασης στον φάκελο – Άρθρο 41, παράγραφος 2, του Χάρτη των Θεμελιωδών Δικαιωμάτων »
1.      Θεμελιώδη δικαιώματα – Χάρτης των Θεμελιωδών Δικαιωμάτων – Δικαίωμα χρηστής διοίκησης – Δικαίωμα κάθε προσώπου να έχει πρόσβαση στον φάκελό του – Περιεχόμενο – Πρόσβαση σε έγγραφα σχετικά με καθεστώς εξυγίανσης που εγκρίθηκε από το Ενιαίο Συμβούλιο Εξυγίανσης (ΕΣΕ) – Όρια – Αίτηση πρόσβασης την οποία υπέβαλε ένωση που εκπροσωπεί πρώην μετόχους της ενδιαφερόμενης οντότητας  – Απόρριψη – Συνεκτίμηση ειδικού συμφέροντος του αιτούντος – Αποκλείεται
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 41 § 2, στοιχείο βʹ, και 42· κανονισμοί του Ευρωπαϊκού Κοινοβουλίου και του Συμβουλίου 1049/2001 και 806/2014, άρθρο 90 § 4)
(βλ. σκέψεις 36-38, 41-47)
2.      Ένδικη διαδικασία – Εισαγωγικό δικόγραφο – Τυπικά στοιχεία – Συνοπτική έκθεση των προβαλλόμενων λόγων – Αόριστη επίκληση – Απαράδεκτο
(Οργανισμός του Δικαστηρίου, άρθρο 21· Κανονισμός Διαδικασίας του Γενικού Δικαστηρίου, άρθρο 76, στοιχείο δʹ)
(βλ. σκέψεις 54-57)
3.      Ένδικη διαδικασία – Μέτρα οργανώσεως της διαδικασίας – Αποδεικτικά μέσα – Εξουσία εκτιμήσεως του Γενικού Δικαστηρίου
(βλ. σκέψη 67)
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή.
2)
Καταδικάζει την Organización de Consumidores y Usuarios (OCU) στα δικαστικά έξοδά της καθώς και στα έξοδα στα οποία υποβλήθηκαν το Ενιαίο Συμβούλιο Εξυγίανσης (ΕΣΕ) και η Banco Santander, SA.
3)
Η Ευρωπαϊκή Επιτροπή φέρει τα δικαστικά έξοδά της.
1ΕΕ C 352 της 1.10.2018.